HIP – Hovedstadens Iværksætterprogram
Dokumentation om udbud

*Dette tilbud er lagt på Udbud.dk*

Generelle oplysninger

Udbuddets titel: 3 timers-workshop: Succes som freelancer

Udbyder: Væksthus Hovedstadsregionen, Fruebjergvej 3, 2100 København Ø

Dato: 23. maj 2017

Deadline: 5. juni 2017

Kontaktperson / information: **Spørgsmål rettes til:** **E-mail tilbud til:**

 Axel Andreas Beck Væksthus Hovedstadsregionen (VHHR)

 E-mail: ab@vhhr.dk HIP – Hovedstadens Iværksætterprogram

 tel. +45 30108101 Att.: Axel Andreas Beck

 E-mail: ab@vhhr.dk

 Fruebjergvej 3

 2100 København Ø

Baggrund for udbuddet

1. **Resume af programmet:** HIP – Hovedstadens Iværksætterprogram tilbyder fagspecifikke workshops, webTV og værktøjer i forhold til alt det, der er godt at vide, når man starter en virksomhed. Ambitionen er at skabe et fleksibelt tilbud til alle iværksættere i Region Hovedstaden. HIP skal være tilgængelig, når det passer iværksætteren, og der bliver arbejdet med at blande forskellige læringsformer for at nå så varieret og bredt ud til målgruppen som muligt.

Ud over den fagspecifikke viden tilbyder HIP sparring med udgangspunkt i iværksætterens personprofil, da succes langt hen ad vejen afhænger af, om personen bag kender sine egne styrker og svagheder og er i stand til at inddrage andre kræfter i virksomheden.

1. **Mål:** I perioden august 2015 – december 2018 skal mindst 3.200 iværksættere deltage i HIP’s workshops. Heraf skal mindst 622 personer deltage i et såkaldt målrettet forløb bestående af en række sammenhængende workshops som suppleres af tilbuddet om en personprofiltest og afsluttende individuel sparring. Målet er at gennemføre mindst 291 workshops i projektperioden.
2. **Målgruppe:** Iværksættere **–** dvs personer som er i gang med / har besluttet at starte virksomhed og virksomheder som er startet senest indenfor de seneste tre år. Målgruppen kan specificeres mere i forbindelse den specifikke workshop / workshopforløb.
3. **Status:** Den 30. april havde knap 2200 iværksættere deltaget på en eller flere af HIP’s 203 workshops, hvoraf 266 havde gennemført en eller flere de målrettede workshopforløb.

26 kommuner i Region Hovedstaden er partnere i HIP og Væksthus Hovedstadsregionen er projektholder. HIP får tilskud fra EU’s Socialfond og Region Hovedstaden.

Se mere om HIP på [www.hipih.dk](http://www.hipih.dk), hvor du også finder information om tilbud fra Iværksætterhuset og Københavns Erhvervshus, der er blandt HIP’s nærmeste samarbejdspartnere.

1. VHHR er opmærksom på at handle i overensstemmelse med de forvaltningsretlige principper om saglighed, økonomisk forsvarlig forvaltning, forbuddet mod varetagelse af uvedkommende hensyn, ligebehandlingsprincippet og proportionalitetsprincippet.

Væksthuset gennemfører dette udbud for at leve op til EU’s krav om, at ydelsen er købt på ”markedsmæssige vilkår” og for at finde en samarbejdspartner, der kan løse denne specifikke opgave på den bedst mulige måde.

Udbudsbeskrivelse

**Udbud:** Væksthus Hovedstadsregionen søger en samarbejdspartner, der kan afholde to workshops under temaet ”Freelance forever” i efteråret 2017. Workshoppen skal inspirere deltagerne til at få mest ud af en tilværelse som freelancer, med alle de fordele denne livsstil kan indebære. Workshoppen må fx gerne komme med input til hvordan freelanceren opretholder sine faglige styrker via netværk og digitale tilbud, hvordan man bedst undgår en alt for svingende efterspørgsel, hvordan man som blæksprutte prioriterer de mange forretningsmæssige opgaver, hvordan man gør sig synlig på markedet og hvad man kan gøre for at kompensere for de manglende lønmodtagerrettigheder i form af feriepenge, løn under sygdom, barsel og m.m. Der skal lægges vægt på at give deltagerne operationel viden, som vil lette deres tilværelse som freelancere og gerne gøre denne sjovere og mere attraktiv.

Målgruppen for forløbet er iværksættere, som er nyetablerede freelancere eller iværksættere, der er ved at etablere sig som freelancere.

Workshoppen skal kunne håndtere 25 til 35 iværksættere. Programmet for workshoppen skal lægge op til en blanding af faglige input samt praktiske øvelser, hvor den enkelte iværksætter kan sætte sin egen ide i fokus.

Tilbuddet skal inkludere en samlet pris for afholdelse af workshoppen, herunder kørsel og evt. materialer. Alle workshops bliver afholdt i Region Hovedstaden, eks. Bornholm. Væksthus Hovedstadsregionen tager sig af al praktisk planlægning, herunder markedsføring, forplejning, lokaler m.m.

Såfremt workshoppen og samarbejdet er en succes, vil der være mulighed for afholdelse af flere workshops mindst til og med udgangen af 2018.

1. **Opgavebeskrivelse**

Samarbejdspartneren skal:

* Afholde to workshops i efteråret 2017.
* Beskrive indholdet af workshoppen i vedlagte skabelon – se nederst i dokumentet.
* Facilitere workshoppen på en måde, så iværksætterne kan arbejde praktisk med deres egen ide.
1. **Generelle krav for alle workshops:**
* Workshoppen skal være en blanding af faglige ind- og oplæg og praktiske øvelser.
* Der skal lægges vægt på, at deltagerne lærer noget de kan bruge dagen efter.
* Workshoppen skal afsluttes med forslag til de næste skridt og evt. 5 gode råd.
* Workshoppen skal give deltagerne bud på litteratur, artikler, hjemmesider, sociale medier o.l., som kan være nyttigt i det videre arbejde.
* Workshoppen skal oplyse, hvor de kan finde hjælp både blandt offentlige og private rådgivere.
* Workshops varer tre timer inkl. pause.
1. **Tilbudsspecifikation**

Tilbuddet til Væksthus Hovedstadsregionen bør specificere:

* Pris for afholdelse af én workshop af 3 timer inkl. forberedelse.
* Evt. forudsætninger for tilbuddet.

I udvælgelsesfasen foretages en vurdering af den enkelte tilbudsgivers generelle egnethed til at varetage den efterspurgte opgave. Vurderingen bliver foretaget på baggrund af nedenstående evalueringskriterier.

Evalueringskriterierne og vægtningen af disse er følgende:

* Pris: 40%
* Kvalitet: 60%

Kvalitet bliver bedømt ud fra følgende 3 kriterier, som tilbudsgiver skal gøre rede for i et vedlagt bilag:

* Faglige kompetencer ift. workshoptema.
* Erfaring og kompetencer i forhold til undervisning og facilitering.
* Forståelse for og erfaring med iværksættermålgruppen.

**Skabelon til beskrivelse af workshop**

|  |  |
| --- | --- |
| 1. **Workshoppens fagområde:**
 | Freelance som iværksætter |
| 1. **Workshoppens titel:**
 | ? |
| 1. **Evt. undertitel:**
 | ? |
|  |  |
| 1. **Beskrivelse af iværksættermålgruppe:**
 | ? |
| 1. **Udbytte – beskrivelse af hvad iværksætteren får ud af at deltage:**
 | Efter workshoppen kan deltagerne….?  |
| 1. **Workshoppens vigtigste indhold i punktform – skal give hurtigt overblik og evt svare til program:**
 | * ?
* ?
* ?
* ?
* ?
* ?
* ?
 |
| 1. **Beskrivelse af workshoppen – kort beskrivelse i prosaform af indhold og deltagernes udbytte (max 200 ord):**
 | ? |
| 1. **Specielle ønsker i forbindelse med gennemførsel af workshoppen (av-udstyr, bordopstilling, max antal deltagere, m.m.):**
 | * ?
* ?
 |
| 1. **Kort beskrivelse af oplægsholder(e)**
 |  |
| 1. **Ansvarlig(e) for workshop:**
 | OrganisationNavn:Tlf.: e-mail |  |  |
| 1. **Pris for afholdelse af workshop inkl. forberedelse**
 |  |